CELEX: 62011CN0299
Language: el
Date: 2011-06-15 00:00:00
Title: Υπόθεση C-299/11: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 15 Ιουνίου 2011 — Staatssecretaris van Financiën κατά Gemeente Vlaardingen

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/26
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 15 Ιουνίου 2011 — Staatssecretaris van Financiën κατά Gemeente Vlaardingen
   (Υπόθεση C-299/11)
   2011/C 269/48
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείων: Staatssecretaris van Financiën
   
      Αναιρεσίβλητος: Gemeente Vlaardingen
   
      Προδικαστικό ερώτημα
   
   Έχει το άρθρο 5, παράγραφος 7, αρχή και στοιχείο α', της έκτης οδηγίας (1), σε συνδυασμό με το άρθρο 5, παράγραφος 5, και το άρθρο 11, A, αρχή και παράγραφος 1, στοιχείο β', της έκτης οδηγίας, την έννοια ότι κράτος μέλος, στην περίπτωση που υποκείμενος στον φόρο χρησιμοποιεί ακίνητο για απαλλασσόμενες ανάγκες της επιχειρήσεώς του, δύναται να επιβάλει ΦΠΑ όταν:
   
               —
            
            
               το ακίνητο αυτό συνίσταται σε (κατασκευαστικό) έργο που πραγματοποιήθηκε έναντι αμοιβής από τρίτον σε έδαφος του υποκειμένου στον φόρο και κατόπιν εντολής του και
            
         
               —
            
            
               ο υποκείμενος στον φόρο χρησιμοποιούσε παλαιότερα το έδαφος αυτό για τις (ίδιες) απαλλασσόμενες από τον ΦΠΑ ανάγκες της επιχειρήσεώς του, και δεν είχε προηγουμένως προβεί σε έκπτωση του ΦΠΑ για το έδαφός του αυτό,
            
         με συνέπεια τον συνυπολογισμό (της αξίας) του εδάφους του στη βάση επιβολής του ΦΠΑ;
   
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).